Η **Μάργκαρετ Φέτερολφ** (**Αγγλικά:** **Margaret Fetterolf**, 27 Δεκεμβρίου 1959 – 11 Σεπτεμβρίου 1976) ήταν μια Αμερικανίδα έφηβη που έπεσε θύμα ανθρωποκτονίας στις 11 Σεπτεμβρίου του 1976 στο Γούντλον, της Κομητεία Βαλτιμόρης, του Μέριλαντ. Για 45 χρόνια παρέμενε αγνώστων στοιχείων με το ψευδώνυμο η "**Άγνωστη γυναίκα του Γούντλον**", λόγω της περιοχή που βρέθηκε το πτώμα της. Τα στοιχεία της αναγνωρίστηκαν το Σεπτέμβριο του 2021. Εντούτοις, η δολοφονία της παραμένει ακόμα ανεξιχνίαστη.

Ανακάλυψη του σώματος
---------------------

Στις 12 Σεπτεμβρίου του 1976, στις 10:20 π.μ. ένας διερχόμενος οδηγός ανακάλυψε την σορό μιας νεαρής γυναίκας στην πλευρά του δρόμου Dogwood κοντά στην πίσω πύλη του νεκροταφείου Lorraine Park στο Γούντλον, στην Κομητεία της Βαλτιμόρης. Η νεκρή ήταν μεταξύ 15 έως 30 ετών και βρέθηκε μερικώς τυλιγμένη σε ένα λευκό σεντόνι. Την είχαν ξυλοκοπήσει, βιάσει και στραγγαλίσει.   Ο βιασμός ήταν βίαιος και είχε προκαλέσει αιμορραγία που είχε εισχωρήσει στα ρούχα της.  Ίσως να πέθανε σε διαφορετική τοποθεσία από αυτήν που βρέθηκε το σώμα της.  Επιπρόσθετα, είναι πιθανό ένα λευκό φορτηγό μάρκας Ford Econoline να συνδέεται με την υπόθεση, καθώς ένα τέτοιο όχημα εθεάθη κοντά στο σημείο όπου βρέθηκε το πτώμα της, μία ώρα πριν εντοπιστεί η νεκρή. 

Το θύμα φορούσε ένα κολιέ από ακατέργαστο δέρμα, στο οποίο ήταν δεμένη μια πέτρινη χάντρα σε τιρκουάζ χρώμα. Στην κατοχή της υπήρχαν επίσης δύο ορειχάλκινα κλειδιά που βρέθηκαν προσαρτημένα σε μια παραμάνα σε μια από τις τσέπες ενός κοτλέ τζιν παντελονιού μπεζ ή κίτρινου χρώματος και μάρκας Levi.  Το ένα κλειδί πιστεύεται ότι ανήκε σε κλειδαριά σπιτιού, ενώ το άλλο σε συρτή ασφαλείας κεντρικής εισόδου με κλειδαριά.

Η γυναίκα φορούσε επίσης λευκό ή μπεζ πουλόβερ, λευκό σουτιέν και χαρακτηριστικές κάλτσες μέχρι το γόνατο με πολύχρωμες ρίγες.  Κοντά στο σώμα της βρέθηκε ένα ανοιχτό καφέ μοκασίνι με κορδόνια και λαστιχένια σόλα, το οποίο πιθανόν να άνηκε στο θύμα. 

Το πρόσωπο της ήταν καλυμμένο με δύο μπαντάνες και ένα άδειο κίτρινο σακί που αποτελούσε συσκευασία για σπόρους γκαζόν, το οποίο είχε τυπωμένο πάνω του την λεζάντα : «Farm Bureau Association Grass Seed, Lexington, Mass».  Αυτά τα αντικείμενα είχαν στερεωθεί πίσω από το λαιμό της σε έναν κόμπο υφάλου. Η μία μπαντάνα ήταν γαλανόλευκη και η άλλη πορτοκαλί και λευκή, η οποία έχει τρύπες κομμένες για να ταιριάζει στις θέσεις των ματιών και της μύτης της νεκρής. Επιπλέον, ένα κομμάτι ύφασμα βρέθηκε γύρω στο λαιμό της και οι αρχές κατάλαβαν ότι την στραγγάλισαν με αυτό. Επίσης, τα χέρια της ήταν δεμένα πίσω από την πλάτη της με κάποιο είδος ιατρικών επιδέσμων οι οποίοι είχαν δεθεί σε κόμπους. 

Ο τύπος του σεντονιού που ήταν τυλιγμένο γύρω από το σώμα της ήταν σαν αυτά που χρησιμοποιούνται στα νοσοκομεία. Επιπλέον, στο στομάχι του θύματος βρέθηκε εξαιρετικά μεγάλη ποσότητα ηρεμιστικού φαρμάκου χλωροπρομαζίνης, ίσως για να μειώσουν τις αντιστάσεις της κοπέλας. Ωστόσο είναι ενδιαφέρον ότι αυτού του είδους φάρμακα χρησιμοποιούνται για τη θεραπεία της σχιζοφρένειας. Κατά συνέπεια αυτά τα στοιχεία, οδήγησαν τους ερευνητές στην σκέψη ότι μπορεί η γυναίκα να βρισκόταν σε ψυχιατρική κλινική ή να έπασχε από ψυχική ασθένεια. Από την άλλη πλευρά, υπέθεσαν ακόμα ότι τα φάρμακα που βρέθηκαν στον οργανισμό της θα μπορούσαν επίσης να φανερώνουν ότι ο/οι δολοφόνος/οι της είχε/αν σχέση ή πρόσβαση σε ένα τέτοιου είδους μέρος.

Εξέταση
-------

 Το τατουάζ του θύματος, που πιθανώς αντιπροσωπεύει το προάστιο Τζαμάικα Πλέιν, στην Μασαχουσέτη.
Οι ιατροδικαστές υπολόγισαν ότι το θύμα ζύγιζε 68 - 73 κιλά και είχε ύψος 1,68 - 1,75 μέτρα.  Ο τύπος αίματος του θύματος προσδιορίστηκε ως Ο θετικός.  Ένα από τα δόντια της ήταν στραβά. Παρόλα αυτά, υπήρχαν ενδείξεις ότι είχε λάβει επαγγελματική οδοντιατρική φροντίδα. Συγκεκριμένα, είχαν αφαιρεθεί τρεις από τους γαμφιούς της και είχε κάνει σφραγίσματα σε πέντε δόντια. Λόγω της ποσότητας και της ποιότητας της οδοντιατρικής περίθαλψης που είχε λάβει, οι αρχές υπέθεσαν ότι το θύμα δεν προερχόταν από μια φτωχή οικογένεια. 

Στο αριστερό της χέρι βρέθηκε ένα αχνό τατουάζ με δύο γράμματα, που πιστεύεται ότι ήταν JP, SS, JB. Είχε τρυπημένα τα αυτιά της και μια ουλή στον δεξιό πάνω μηρό της.  Η γραμμή των μαλλιών στο κέντρο του μετώπου ήταν σε σχήμα V. 

Είχε σκούρα καστανά και κυματιστά μαλλιά μέχρι τους ώμους, καστανά μάτια και ψυχρή (λαδί) απόχρωση επιδερμίδας.   Η ακριβής φυλή και η εθνικότητα του θύματος μπέρδεψε τους ερευνητές και τους ιατροδικαστές, αλλά  πίστευαν ότι κατά πάσα πιθανότητα ήταν λευκή και ίσως Λατινικής καταγωγής.

Έρευνα
------

Λίγο μετά την εύρεση του πτώματος, συλλέχθηκαν δαχτυλικά αποτυπώματα και οδοντιατρικές πληροφορίες για να διαπιστωθεί η ταυτότητα του θύματος.  Και τα δυο είδη στοιχείων ταυτοποίησης προστέθηκαν στις εθνικές βάσεις δεδομένων. Στη συνέχεια διεξήχθησαν διάφορες έρευνες για την υπόθεση. 

Η ιατροδικαστική ανάλυση γύρης των αντικειμένων που βρέθηκαν με το πτώμα έδειξε ότι είχε περάσει χρόνο σε μια πολυπληθή περιοχή, όπως η Βοστώνη, η Μασαχουσέτη ή την Νέα Υόρκη.   Αυτά τα αποτελέσματα υποβοηθήθηκαν από την ανίχνευση γύρης κέδρου και κώνειου, η οποία πιθανώς προήλθε από τοποθεσία όπως ο Βοτανικός Κήπος της Νέας Υόρκης ή το Πανεπιστήμιο του Χάρβαρντ.  

Η αστυνομία εξέτασε επισης την πιθανότητα η νεκρή να ήταν η Μαρία "Μία" Αντζίρας, μια έφηβη που το είχε σκάσει από το σπίτι της στο Κονέκτικατ τον Φεβρουάριο του 1976.  Τελικά όμως οι δύο γυναίκες δεν ήταν το ίδιο πρόσωπο. Κατόπιν και άλλες αγνοούμενες γυναίκες από όλες τις Ηνωμένες Πολιτείες εξετάστηκαν και έπειτα αφαιρέθηκαν ως πιθανές ταυτότητες της "Άγνωστης γυναίκας του Γούντλον".  Το αστυνομικό τμήμα της κομητείας Γούντλον, βρισκόταν σε αδιέξοδο και τελικά πρόσφερε χρηματική ανταμοιβή δύο χιλιάδων δολαρίων σε οποίον είχε βάσιμες πληροφορίες που θα βοηθούσαν να λυθεί η υπόθεση.

Εν τω μεταξύ, οι αρχές δημιούργησαν με την βοήθεια της καλλιτέχνη Ηβ Γκραντ, μια ανακατασκευή προσώπου της άγνωστης σε μικρότερη ηλικία (σε περίπτωση που ήταν έφηβη που το είχε σκάσει από το σπίτι της ή κάποιος την γνώριζε σε παλαιότερη περίοδο της ζωής της ζωής της). Στο διάβα των ετών, από την αρχή της υπόθεσης, δημιουργήθηκαν πολλά σκίτσα που αναπαριστούσαν την "**Άγνωστη γυναίκα του Γούντλον**" όπως θα μπορούσε να δείχνει όταν ήταν ζωντανή. Ωστόσο κανένα από αυτά δεν βοήθησε να αναγνωριστεί. 

Η γυναικά χωρίς όνομα έχει απασχολήσει και τα μέσα. Για παράδειγμα, η υπόθεσης είχε παρουσιαστεί σε ένα επεισόδιο της εκπομπής *America's Most Wanted*. Εντούτοις, οι πληροφορίες που μοιράστηκαν οι τηλεθεατές, αν και εξετάστηκαν σχολαστικά, δεν οδήγησαν στην ταυτότητα του θύματος ή στην ταυτότητα του/των δολοφόνου/ων της. 

Από την άλλη πλευρά, ένα από τα κλειδιά που έφερε το θύμα, έδωσε ένα στοιχείο στην αστυνομία, καθώς αυτό είχε χαραγμένο τον κωδικό "DB09212". Αυτό βοήθησε τους ερευνητές να ανακαλύψουν ότι τα κλειδιά είχαν κατασκευαστεί στο Φίτσμπεργκ της Μασαχουσέτης. 

Επίσης, το άδειο κίτρινο σακί συνδέθηκε με ένα εργοστάσιο στο Μπάφαλο της Νέας Υόρκης. Αυτό είχε πουληθεί αποκλειστικά στις πόλεις Γουάλθαμ, Ρότσντεϊλ, Λόουελ, στο Νότιο Γουΐμαουθ και το Γκρίνφιλντ της Μασαχουσέτης.   Χρόνια πριν από τη δολοφονία, η παραγωγή αυτού του είδους σακιού είχε σταματήσει. 

Επιπρόσθετα, ένα ιδιαίτερα ενδιαφέρον στοιχείο στην υπόθεση ανακοινώθηκε τον Δεκέμβριο του 2015 από το Εθνικό Κέντρο για τα Εξαφανισμένα & Κακοποιημένα Παιδιά, αφού η αστυνομία της κομητείας της Βαλτιμόρης έλαβε μια πληροφορία. Ανακαλύφθηκε λοιπόν ότι η άγνωστη νεαρή γυναίκα θα μπορούσε να είναι μια έφηβη από το Πουέρτο Ρίκο ή την Κολομβία που είχε μετακομίσει στη Βοστώνη της Μασαχουσέτης με τους γονείς της και τα πέντε αδέρφια της. Τον επόμενο χρόνο, καθώς ακόμα οι αρχές ερευνούσαν αυτή την πληροφορία, το Εθνικό Κέντρο για τα Εξαφανισμένα & Κακοποιημένα Παιδιά δημοσίευσε μια πολύ σημαντική λεπτομέρεια. Ανέφερε ότι η άγνωστη μπορεί να χρησιμοποιούσε τα ονόματα "Τζάσμιν" ή "Τζάσι" κατα την διαρκεια της ζωης της. Επιπλέον, ανακοινώθηκε ότι το τατουάζ της **Άγνωστη γυναίκα του Γούντλον**" με τα αρχικά «JP», πιθανότητα να αναφέρονταν στο προάστιο « Τζαμάικα Πλέιν » που ίσως έμενε το θύμα. Συμπεριλήφθηκαν επίσης πιθανές τοποθεσίες σχολείων. Δυστυχώς όμως, το αστυνομικό τμήμα δεν μπόρεσε να εντοπίσει τους συγγενείς του κοριτσιού, και η ερευνά πάγωσε ξανά.

Ταυτοποίηση
-----------

Πέντε χρόνια μετά από την τελευταία ενημέρωση για την υπόθεση, συγκεκριμένα στις 15 Σεπτεμβρίου του 2021, και μετά από περαιτέρω έλεγχο DNA που έγινε με τη βοήθεια του Εθνικού Κέντρου για Εξαφανισμένα και Κακοποιημένα Παιδιά, και τις εταιρείες Bode Technology και Othram, οι αρχές αναγνώρισαν δημόσια το κορίτσι ως την 16χρονη Μάργκαρετ Φέτερολφ από την Αλεξάνδρεια της Βιρτζίνια.   Η Μάργκαρετ εξαφανίστηκε στα τέλη του καλοκαιριού του 1975 και την εποχή εκείνη ήταν μαθήτρια στο λύκειο Hayfield Secondary School.  Η οικογένεια της ανέφερε πως η Μάργκαρετ συνήθιζε να το σκάει από το σπίτι. Εντούτοις, δήλωσαν αμέσως την εξαφάνιση της.   Η έρευνα της αστυνομίας συνεχίζεται και αναζητά πλέον το ποιος ήταν υπεύθυνος για τη σεξουαλική επίθεση και τη δολοφονία της Μάργκαρετ.

Αναφορές
--------

1. ↑  «Police Ask For Help In 1976 Murder Case». *WBAL TV 11*. NBC (Townsend, Maryland). 7 January 2003.
2. 1 2 3  «Victim of 1976 Homicide Remains Unidentified». *Baltimore.gov*. Baltimore County Government. 6 Μαρτίου 2015. Ανακτήθηκε στις 21 Νοεμβρίου 2015.
3. 1 2 3  «Woman's Body Found Outside Cemetery». *America's Most Wanted*. Lifetime. 2010. Αρχειοθετήθηκε από το πρωτότυπο στις 22 Απριλίου 2012. Ανακτήθηκε στις 21 Νοεμβρίου 2015.
4. 1 2 3  Waller, John. «Unidentified Murder Victim, from 1976, May Have Had Massachusetts Ties». Waltham Patch. Waltham, Massachusetts.. Ανακτήθηκε στις November 21, 2015.
5. 1 2 3 4 5 6  «UNSOLVED: WOODLAWN, MARYLAND JANE DOE, 1976». *CrimeWatch Daily* (Fox). 10 November 2015.. Ανακτήθηκε στις November 21, 2015.
6. 1 2 3 4 5 6 7  «Case File 279UFMD». The Doe Network. Ανακτήθηκε στις 2 Ιουνίου 2014.
7. 1 2  «Jane Doe 1976». *missingkids.org*. National Center for Missing & Exploited Children. Ανακτήθηκε στις 1 Ιουλίου 2015.
8. 1 2  «Investigators renew efforts in Maryland cold case with Mass. ties». *WCBV 5*. ABC (Boston, Massachusetts). 20 December 2014.. Ανακτήθηκε στις November 21, 2015.
9. ↑  Leong, Tracey (10 October 2015). «Baltimore Co. Police Seeking Assistance Closing 1976 Cold Case». *CBS Baltimore*. CBS (Baltimore, Maryland).. Ανακτήθηκε στις November 21, 2015.
10. 1 2 3 4 5  «NamUs UP # 1895». *Identifyus.org*. National Missing and Unidentified Persons System. 5 Ιουνίου 2008. Ανακτήθηκε στις 1 Ιουλίου 2015. [*νεκρός σύνδεσμος*]
11. ↑  Hoffman, Nate (26 May 2014). «Maryland murder cold case may have Massachusetts ties». *Metro News*. Metro International. Αρχειοθετήθηκε από το πρωτότυπο στις 21 February 2016.. Ανακτήθηκε στις November 21, 2015.
12. ↑  Lake, Leslie (10 March 2016). «NPD Cold Case investigator Lt. Art Weisgerber hopes to bring closure to family of teen missing since 1976». *The Hour* (The Hour Publishing Company).. Ανακτήθηκε στις 12 March 2016.
13. ↑  «Police Still Searching For Identity of Victim in 40-Year-Old Case». Baltimore County Government. 9 Οκτωβρίου 2015. Ανακτήθηκε στις 21 Νοεμβρίου 2015.
14. ↑  «Jane "Woodlawn" Doe». *Help ID Me*. National Center for Missing & Exploited Children. 12 Σεπτεμβρίου 2016. Ανακτήθηκε στις 13 Σεπτεμβρίου 2016.
15. ↑  «Woodlawn Doe Alert». National Center for Missing & Exploited Children. 15 Δεκεμβρίου 2015. Ανακτήθηκε στις 19 Ιανουαρίου 2016.
16. ↑  «'Woodlawn Jane Doe' Identified As Missing Virginia Teen In 1976 Cold Case Murder» (στα Αγγλικά). 15 Σεπτεμβρίου 2021. Ανακτήθηκε στις 15 Σεπτεμβρίου 2021.
17. ↑  «Baltimore County Police and BODE Technology Leverage Othram's Genetic Testing Platform to Identify Murdered Young Woman from 1976» (στα Αγγλικά). 15 Σεπτεμβρίου 2021. Ανακτήθηκε στις 15 Σεπτεμβρίου 2021.
18. ↑  «Baltimore Co. police headed to Alexandria after 'significant' break in Woodlawn Jane Doe case». *WTOP* (στα Αγγλικά). 16 Σεπτεμβρίου 2021. Ανακτήθηκε στις 16 Σεπτεμβρίου 2021.
19. ↑  Ward, Tre (16 Σεπτεμβρίου 2021). «Police ID murder victim who became known as 'Woodlawn Jane Doe'». *WBAL* (στα Αγγλικά). Ανακτήθηκε στις 16 Σεπτεμβρίου 2021.
20. ↑  Rosenwald, Michael S. (2021-09-15). «Forty-five years later, Virginia woman identified as the Woodlawn Jane Doe». *The Washington Post*.. Ανακτήθηκε στις 2021-09-16.